Document ID: /roh_data/filtered/fineweb-2-filterrobots_roh.jsonl.gz/1536

Ils var 60 delegads da la PLD ch'èn stats preschents a la radunanza generala a Domat eran inchantads dal project dals gieus olimpics 2026 en il Grischun. Il cusseglier guvernativ Christian Rathgeb ha preschentà il project a la radunanza.
Dentant n'han ils delegads betg vuschà davart ina parola per ils gieus olimpics. Ma la direcziun da la partida ha decidì che la PLD sustegnia ils gieus.
Per la PLD sa chapescha da sasez che nus stain davos la candidatura per ils gieus olimpics.
Che la partida liberaldemocratica ha ina tenuta positiva envers ils gieus n'è betg ina surpraisa. La partida aveva era gia beneventà gieus olimpics 2022 en il Grischun. La dumonda dals gieus olimpics 2026 vegn per l'emprima giada ils 12 da favrer avant il pievel.
Energia nucleara
La PLD na sustegna betg l'iniziativa per l'abandun da l'energia nucleara. Cun 53 cunter duas vuschs ed ina abstenziun decida la PLD la parola na.Per ils delegads va la sortida da l’energia nucleara memia svelt e n'è betg coordinada avunda. Era vesan els cun la sortida ina dependenza da l’energia da l’exteriur ch'è colliada cun memia blers custs. Cun la decisiun suondan ils liberaldemocrats grischuns a la PLD svizra che ha era refusà l'iniziativa.
La votaziun davart l'energia nucleara è ils 27 da november 2016.
RR novitads 22:00